Δούκας του Μπωφόρ (Αγγλία)

μικρογραφία|230x230εσ|Οικόσημο του Δούκα του Μπωφόρ
Ο **Δούκας του Μπωφόρ** (Αγγλικά: *Duke of Beaufort*) ήταν ευγενής Αγγλικός τίτλος, δημιουργήθηκε από τον Κάρολο Β΄ της Αγγλίας (1682) για λογαριασμό του Ερρίκου Σόμερσετ 1ου δούκα του Μπωφόρ απογόνου του Καρόλου Σόμερσετ 1ου κόμη του Γούστερ, νόθου γιου του Ερρίκου Μπωφόρ 3ου δούκα του Σόμερσετ, ενός πολέμαρχου στο πλευρό του Οίκου του Λάνκαστερ όταν ξέσπασε ο Πόλεμος των Ρόδων.

## Η καταγωγή της Οικογένειας των Μπωφόρ

Το επώνυμο *"Μπωφόρ"* σχετίζεται με ένα κάστρο στη Γαλλική Καμπανία το σημερινό Μονμορενσί-Μπωφόρ, είναι ο μόνος Αγγλικός τίτλος που το όνομα του προήλθε από μια περιοχή έξω από τα Βρετανικά νησιά. Οι δούκες του Μπωφόρ κατάγονται σε ευθεία αρσενική γραμμή από τον κορυφαίο βασιλιά Εδουάρδο Γ΄ της Αγγλίας μέσω του τρίτου γιου του Ιωάννης της Γάνδης. Τα δεδομένα άλλαξαν μετά την ανάλυση του Υ χρωματοσώματος DNA στα οστά του βασιλιά Ριχάρδου Γ΄ της Αγγλίας, οι επιζώντες απόγονοι του Ερρίκου Σόμερσετ, 5ου δούκα του Μπωφόρ βρέθηκαν να έχουν διαφορετικό τύπο Υ χρωματοσώματος από αυτόν που βρέθηκε στα οστά του Ριχάρδου Γ΄. Η απιστία ήταν συνηθισμένο γεγονός και πιθανό να συνέβη στις πολλές γενιές που πέρασαν ανάμεσα στο Ριχάρδο Γ΄ και τον 5ο δούκα του Μπωφόρ.

Το *κάστρο του Μπωφόρ* ήταν μια από τις κατοικίες του Ιωάννη της Γάνδης όταν βρισκόταν στη Γαλλία και έδωσε το όνομα του στα νόθα παιδιά που απέκτησε με την ερωμένη του Αικατερίνη Σουίνφορντ που έγινε αργότερα η τρίτη σύζυγος του. Ένας απόγονος των Μπωφόρ μέσω της μητέρας του ήταν ο Ερρίκος Τυδώρ που ανέβηκε αργότερα στον θρόνο ως Ερρίκος Ζ΄ της Αγγλίας. Ο Κάρολος Σόμερσετ, 1ος κόμης του Γούστερ ήταν νόθος γιος του Ερρίκου Μπωφόρ, 3ου δούκα του Σόμερσετ μέσω της ερωμένης του Ιωάννας Χίλλ.

## Οι κατώτεροι τίτλοι

Ο δούκας του Μπωφόρ διατήρησε δυο κατώτερους τίτλους : *Μαρκήσιος του Γούστερ* (1642) και *κόμης του Γούστερ* (1514). Ο τίτλος *Μαρκήσιος του Γούστερ* χρησιμοποιήθηκε για τον μεγαλύτερο γιο και διάδοχο του δούκα, ο τίτλος του *κόμη του Γκλάμοργκαν* χρησιμοποιήθηκε για τον μεγαλύτερο γιο του διαδόχου του δουκάτου και ο μεγαλύτερος γιος του κόμη του Γκλάμοργκαν ήταν γνωστός σαν *υποκόμης του Γκρόσμοντ*. Η κομητεία του Γκλάμοργκαν και η υποκομητεία του Γκρόσμοντ ήταν παράνομες δημιουργίες του Καρόλου Α΄ της Αγγλίας (1644) προς τιμή του Εδουάρδου Σόμερσετ που διαδέχθηκε τον πατέρα του σαν 2ος κόμης του Γούστερ.

Η κομητεία του Γκλάμοργκαν και η υποκομητεία του Γκρόσμοντ δεν αναγνωρίστηκαν σαν κατώτεροι τίτλοι μετά την αποκατάσταση του Καρόλου Β΄ λόγω του παράνομου τρόπου που δημιουργήθηκαν αλλά συνέχισαν να χρησιμοποιούνται μόνο τυπικά για να προσδιορίσουν τους διαδόχους του δουκάτου.
Ο ΦιτζΡόι Σόμερσετ, 1ος βαρόνος του Ράγκλαν νεώτερος γιος του 5ου δούκα έγινε ο πρώτος βαρόνος του Ράγκλαν, η έδρα της οικογένειας ήταν αρχικά το *κάστρο του Ράγκλαν* αλλά από το 2017 μεταφέρθηκε στον *Οίκο του Μπάντμιντον*. Ο τόπος ταφής της οικογένειας ήταν ο ναός του Αγίου Μιχαήλ και όλων των Αρχαγγέλων στο Μπάντμιντον.

## Απόγονοι του Ιωάννη της Γάνδης
*Ιωάννης της Γάνδης
*Ιωάννης Μπωφόρ, 1ος κόμης του Σόμερσετ
*Εδμόνδος Μπωφόρ, 2ος δούκας του Σόμερσετ
*Ερρίκος Μποφώρ, 3ος δούκας του Σόμερσετ

## Κόμητες του Γούστερ (1514)
*Κάρολος Σόμερσετ, 1ος κόμης του Γούστερ
*Ερρίκος Σόμερσετ, 2ος κόμης του Γούστερ
*Γουίλιαμ Σόμερσετ, 3ος κόμης του Γούστερ
*Εδουάρδος Σόμερσετ, 4ος κόμης του Γούστερ
*Ερρίκος Σόμερσετ, 1ος μαρκήσιος του Γούστερ

## Μαρκήσιοι του Γούστερ (1642)
*Ερρίκος Σόμερσετ, 1ος μαρκήσιος του Γούστερ
*Εδουάρδος Σόμερσετ, 2ος μαρκήσιος του Γούστερ
*Ερρίκος Σόμερσετ, 1ος δούκας του Μπωφόρ

## Δούκες του Μπωφόρ (1682)
*Ερρίκος Σόμερσετ, 1ος δούκας του Μπωφόρ
*Ερρίκος Σόμερσετ, 2ος δούκας του Μπωφόρ
*Ερρίκος Σκουνταμόρ, 3ος δούκας του Μπωφόρ
*Κάρολος Σόμερσετ, 4ος δούκας του Μπωφόρ
*Ερρίκος Σόμερσετ, 5ος δούκας του Μπωφόρ
*Ερρίκος Σόμερσετ, 6ος δούκας του Μπωφόρ
*Ερρίκος Σόμερσετ, 7ος δούκας του Μπωφόρ
*Ερρίκος Σόμερσετ, 8ος δούκας του Μπωφόρ
*Ερρίκος Σόμερσετ, 9ος δούκας του Μπωφόρ
*Ερρίκος Σόμερσετ, 10ος δούκας του Μπωφόρ
*Δαυίδ Σόμερσετ, 11ος δούκας του Μπωφόρ
*Ερρίκος Σόμερσετ, 12ος δούκας του Μπωφόρ

## Γραμμή διαδοχής
*Ρόμπερτ ΦιτζΡόι Σόμερσετ, μαρκήσιος του Γούστερ (1989), μεγαλύτερος γιος του 12ου δούκα
*Λόρδος Αλεξάντερ Λορν Σόμερσετ (11993), δεύτερος γιος του 12ου δούκα
*Λόρδος Εδουάρδος Σόμερσετ (1958), δεύτερος γιος του 11ου δούκα
*Λόρδος Τζων Ρόμπερτ Σόμερσετ (1964), τρίτος γιος του 11ου δούκα
*Λίλ Σόμερσετ (1991), γιος του λόρδου Τζων Ρόμπερτ Σόμερσετ

## Παραπομπές


## Πηγές
*Burke, John, Burke's genealogical and heraldic history of peerage, baronetage and knightage, (G.P.Putnam's Sons:New York, 1914)
*Gurney, E. Henry, Reference handbook for readers, students, and teachers of English history, (Ginn & Company:Boston, 1890)
*Woods, Judith (10 December 2013). "Lord Edward Somerset: a fine pedigree counts for nothing"

## Εξωτερικοί σύνδεσμοι
*Τα χρωματοσώματα του Ριχάρδου Γ΄

Κατηγορία:Δούκες του Μπωφόρ